หยุดล่า หารักแท้ แบบไหนดี? อภิราม แนน มีคำตอบ
เสน่ห์รุนแรงมากพอมั้ย? หล่อเข้มแทงใจจี๊ดพอมั้ย? อภิราม แนน ดาราดังจากอินเดีย เร็วๆ นี้จะมีผลงานละครเวทีในไทยเรื่อง อัมราปาลี ที่ต้องปะทะฝีมือกับ แอน มิตรชัย แฟนซีรีย์จดจำ อภิราม แนน ได้ดีอยู่ เพราะเพิ่งโชว์ฝีมือการแสดงในบทอชาตศัตรู ในซีรีย์ฮอตเรื่องพระพุทธเจ้า เล่นได้โดนใจเลยกลับมารับบทเดิมอีกครั้ง อชาตศัตรู ในละครเวที อัมราปาลี,ก่อนจะถึงวันแสดงจริง บันเทิงไทยรัฐออนไลน์ จะพาไปคุยกับ อภิราม แนม กันก่อน,คุณได้เรียนรู้อะไรจากบทอชาติศัตรู ซึ่งละครเวทีเรื่อง อัมราปาลี เป็นเรื่องราวเกี่ยวกับความรักด้วย? ความรักจากพ่อแม่เราได้รับทุกวันอยู่แล้ว พอเราโตขึ้นแล้วก็ได้รักกับใครสักคนที่เป็นคู่แท้ คู่บุญคู่บารมีของเรา คนบางคนจะได้เจอเนื้อคู่ ก็จะมีความสุขมากๆ แต่บางคนก็จะเจอทุกข์จากการพลัดพราก,ในบทที่ผมเล่นเป็นอชาติศัตรู เป็นคนที่ไม่มีหัวใจ แต่พอผมได้เจออัมปราลี ทำให้หัวใจหลอมละลาย อัมราปาลีเป็นสิ่งงดงามที่เข้ามากระทบใจ พระเจ้าอชาตศัตรูเป็นกษัตริย์ที่ยิ่งใหญ่หาใครเทียบไม่ได้ เขาจะทุ่มเทความรักให้ใครก็ได้ เขาได้ทุ่มเทรักนั้นให้กับอัมราปาลี ผมรู้สึกโชคดีมากภูมิใจมาก ที่ได้เล่นกับ แอน มิตรชัย เพราะแอนเป็นนักแสดงที่เก่ง แค่มองในดวงตาแอน ก็จะเล่นเป็นพระเจ้าอชาตศัตรูได้เลย แอนส่งอารมณ์ทางแววตาได้ดีมาก ,คนเราส่วนมากจะยุ่งวุ่นวายกับชีวิตประจำวัน ยุ่งมากๆ จะลืมหัวใจไป ซึ่งผมก็เป็นคนแบบนั้นแหละ พอผมได้มารับเล่นบทพระเจ้าอชาตศัตรู ทำให้รู้สึกว่า ผมกลับมามีหัวใจอีกครั้งหนึ่ง,ทำยังไงถึงจะเจอรักแท้ในชีวิตจริงได้ พอจะแนะแนวทางได้มั้ย? ในยุคนี้หารักแท้ยาก โซเชียลมีเดียมันเร็ว พอเราไม่ถูกใจใคร ก็จะเลิกแล้วไปคุยกับคนอื่นแทน ซึ่งเวลาที่จะคบใคร เรียนรู้อย่างลึกซึ้งมันไม่มี เราต้องใช้เวลาที่นานมากพอ ที่จะรู้ว่าคนๆ นั้นเป็นคู่แท้ของเราหรือไม่,อย่างในยุคก่อนพ่อแม่ของผมมีเวลาให้กันและกัน แต่คนยุคนี้ขนาดเป็นแฟนกันแล้ว นั่งกินข้าวด้วยกัน ยังไม่คุยกันเลย นั่งจิ้มๆ กดๆ เล่นมือถือแทน (ยิ้ม) สิ่งสำคัญคือเราต้องให้เวลาที่มากพอกับคนๆ นั้นที่เราคิดว่าเป็นรักแท้ เป็นเนื้อคู่ของเราจริง ไม่ใช่คิดว่า โอ๊ะ ไม่ใช่แล้ว ต้องหาเผื่อๆ ไว้ ไปออกล่าหาคนใหม่อีกแล้ว ถ้าเราคิดว่าคนนี้แหละคือเนื้อคู่ของเรา ต้องให้เวลากันอย่างเต็มที่ จึงจะได้รู้ว่าเป็นรักแท้จริงหรือเปล่า,นอกจากอยากจะเป็นนักแสดงที่ดีแล้ว ยังอยากจะทำอะไรที่เป็นประโยชน์ต่อส่วนรวมบ้าง? นอกจากการแสดงที่เป็นศิลปะแล้ว ผมคิดว่าการเป็นนักร้องก็เป็นงานศิลปะอย่างหนึ่ง ผมอยากจะเป็นนักร้องที่ดี แต่ไม่รู้ว่าเสียงผมจะถูกใจคนฟังมั้ย (ยิ้ม) วันข้างหน้าผมอาจจะเป็นนักร้อง แล้วมาร้องเพลงที่เมืองไทยก็ได้ (ยิ้ม) นักร้องที่มีเสียงดีๆ จะอยู่ที่ไหนก็สามารถร้องเพลงได้ สร้างความสุขให้กับคนอื่นๆ ได้,ใครอยากเห็นตัวเป็นๆ อยากรับรู้ถึงเสน่ห์หล่อเข้มเกินร้อยของ อภิราม แนน รออีกหน่อยได้ดูกันแน่ กับการแสดงครั้งสำคัญใน ลิเกธรรมะประวัติ สองพุทธกุมารี เดอะมิวสิกคัล เรื่อง อัมราปาลี จะแสดงที่หอประชุมใหญ่ ศูนย์วัฒนธรรมแห่งประเทศไทย ตั้งแต่วันที่ 26-28 เมษายน รายได้หลังหักค่าใช้จ่ายมอบให้มูลนิธิเสถียรธรรมสถาน ในการสร้างบุญครั้งใหญ่ร่วมใจสร้าง ธรรมาศรม Mindfulness Hospital ชุมชนแห่งสติ มีนวัตกรรมฉุดช่วยตั้งแต่เกิดจนตาย เพื่อให้ทุกชีวิตอยู่อย่างมีความหมาย ตายอย่างมีคุณค่า.
เสน่ห์รุนแรงมากพอมั้ย? หล่อเข้มแทงใจจี๊ดพอมั้ย? อภิราม แนน ดาราดังจากอินเดีย เร็วๆ นี้จะมีผลงานละครเวทีในไทยเรื่องอัมราปาลี ที่ต้องปะทะฝีมือกับ แอน มิตรชัย
อภิราม แนน,มิวสิคัลเรื่อง อัมราปาลี,แอน มิตรชัย อัมราปาลี,พระเอกซีรีส์พระพุทธเจ้า,กอสซิป